钦定古今图书集成/明伦汇编/氏族典/第175卷 > 钱春
## 钦定古今图书集成/明伦汇编/氏族典/第175卷 > 钱春

按《江南通志》：“春字若木，武进人，万历甲辰进士。父一
本，为御史，有直声，少承家训，言动不苟，耻为诡随。筮
仕高阳，以平盗有功，调繁献县。地产盐，春为革积弊，
征入为御史。后晋光禄卿。适杨、左事起，偕九卿疏纠
忠贤，与时相魏广微同籍，两魏交恶之，竟削籍。崇祯
初，起通政司，旋以户部尚书督仓，寻改南户部尚书。”
时军兴数起，庚癸频呼；春悉力调剂，南北赖以安。后
与大司马范景文合疏申救刘同升、赵士春等，忤旨
乞归。